stanford-oval/wikipedia huggingface dataset:
โรนัลด์ เซิร์ล

| โรนัลด์ เซิร์ล ซีบีอี อาร์ดีไอ |
| --- | --- |
โรนัลด์ เซิร์ล ในปี ค.ศ. 2011
เกิด: โรนัลด์ วิลเลียม ฟอร์ดแฮม เซิร์ล 3 มีนาคม ค.ศ. 1920(1920-03-03) เคมบริดจ์ ประเทศอังกฤษ
เสียชีวิต: 30 ธันวาคม ค.ศ. 2011(2011-12-30) (91 ปี) ดรากียอง วาร์ พรอว็องส์ ประเทศฝรั่งเศส
สัญชาติ: อังกฤษ
มีชื่อเสียงจาก: ภาพประกอบ, ศิลปินด้านกราฟิก, การ์ตูน
โรนัลด์ วิลเลียม ฟอร์ดแฮม เซิร์ล, ซีบีอี, อาร์ดีไอ (อังกฤษ: Ronald William Fordham Searle; 3 มีนาคม ค.ศ. 1920 – 30 ธันวาคม ค.ศ. 2011) เป็นทั้งศิลปินและนักเขียนการ์ตูนการเสียดสี, ศิลปินการ์ตูนช่อง, ประติมากร, นักออกแบบเหรียญ และนักวาดภาพประกอบชาวอังกฤษ บางทีเขาอาจเป็นที่จดจำได้ดีที่สุดในฐานะผู้ให้กำเนิดเซนต์ทรินเนียนส์สกูล และจากการร่วมมือกับเจฟฟรีย์ วิลลันส์ ในซีรีส์โมเลสเวิร์ธ
ประวัติ

เซิร์ลเกิดที่เมืองเคมบริดจ์ ประเทศอังกฤษ โดยพ่อของเขาเป็นคนงานที่ทำการไปรษณีย์ผู้ซ่อมสายโทรศัพท์ เขาเริ่มวาดรูปเมื่ออายุห้าขวบและออกจากโรงเรียน (โรงเรียนกลาง – ปัจจุบันคือโรงเรียนพาร์กไซด์) เมื่ออายุ 15 ปี เขาฝึกที่วิทยาลัยศิลปะและเทคโนโลยีเคมบริดจ์ (ปัจจุบันคือมหาวิทยาลัยแองเกลียรัสกิน) เป็นเวลาสองปี
ในเดือนเมษายน ค.ศ. 1939 โดยตระหนักว่าสงครามเป็นสิ่งที่หลีกเลี่ยงไม่ได้ เขาจึงละทิ้งการเรียนศิลปะเพื่อเข้ากรมทหารช่างหลวง ส่วนในเดือนมกราคม ค.ศ. 1942 เขาถูกส่งไปประจำการที่สิงคโปร์ หลังจากต่อสู้ในแหลมมลายูหนึ่งเดือน เขาก็ถูกจับเชลยพร้อมกับทอม ฟอร์ดแฮม เซิร์ล ซึ่งเป็นลูกพี่ลูกน้องของเขาเมื่อสิงคโปร์ตกเป็นของญี่ปุ่น เขาใช้เวลาที่เหลือของสงครามไปกับการเป็นเชลย ที่แรกในเรือนจำจางี และจากนั้นก็อยู่ในป่าแคว โดยทำงานในทางรถไฟสายมรณะสยาม-พม่า เซิร์ลเป็นทั้งโรคเหน็บชาและมาลาเรียในระหว่างที่เขาถูกคุมขัง ซึ่งรวมถึงการถูกเฆี่ยนตีหลายครั้ง และน้ำหนักของเขาลดลงจนเหลือไม่ถึง 40 กิโลกรัม เขาได้รับการปลดปล่อยในปลายปี ค.ศ. 1945 ด้วยความพ่ายแพ้ครั้งสุดท้ายของฝ่ายญี่ปุ่น หลังสงคราม เขาทำหน้าที่เป็นศิลปินในการพิจารณาคดีเนือร์นแบร์ค และต่อมาในการพิจารณาคดีอาด็อล์ฟ ไอช์มัน (ค.ศ. 1961)
เขาแต่งงานกับนักข่าวชื่อเคย์ เวบบ์ ใน ค.ศ. 1947 ซึ่งพวกเขามีลูกเป็นฝาแฝดชื่อเคทและจอห์นนี ส่วนใน ค.ศ. 1961 เขาย้ายไปปารีส โดยลาจากครอบครัวของเขา ซึ่งพวกเขาหย่าร้างกันใน ค.ศ. 1967 ต่อมาเขาได้แต่งงานกับโมนิกา โคนิก ซึ่งเป็นจิตรกร, นักออกแบบโรงละครและอัญมณี หลังจาก ค.ศ. 1975 เซิร์ลและภรรยาของเขาอาศัยและทำงานในภูเขาโอตพรอว็องส์
โมนิกาภรรยาของเขาเสียชีวิตในเดือนกรกฎาคม ค.ศ. 2011 และเซิร์ลเสียชีวิตเมื่อวันที่ 30 ธันวาคม ค.ศ. 2011 ขณะอายุได้ 91 ปี
งานช่วงแรกในฐานะศิลปินสงคราม

แม้ว่าเซิร์ลจะได้รับการตีพิมพ์การ์ตูนเซนต์ทรินเนียนส์ครั้งแรกในนิตยสารลิลลิพุตใน ค.ศ. 1941 แต่อาชีพการงานของเขาเริ่มต้นจริง ๆ ด้วยเอกสารเกี่ยวกับสภาพค่ายที่โหดร้ายในสมัยของเขาในฐานะเชลยศึกของญี่ปุ่นในสงครามโลกครั้งที่สองในชุดภาพวาด ที่เขาซ่อนตัวอยู่ใต้ที่นอนของนักโทษที่กำลังจะตายด้วยอหิวาตกโรค เซิร์ลได้ฟื้นความหลังว่า "ผมแทบอยากจะหยุดสิ่งที่เกิดขึ้น เพราะผมคิดว่าถ้ามีบันทึก แม้ว่าผมจะตายไป อาจมีคนค้นพบมันและรู้ว่าเกิดอะไรขึ้น" แต่กระนั้น เซิร์ลก็รอดชีวิตพร้อมกับภาพวาดของเขาประมาณ 300 ภาพ หลังจากได้รับอิสรภาพในช่วงปลาย ค.ศ. 1945 เซิร์ลกลับมาอังกฤษ ซึ่งเขาได้รับการตีพิมพ์ภาพวาดหลายภาพในผลงานเดอะเนเก็ดไอแลนด์ของเพื่อนเชลยที่ชื่อรัสเซล แบรดดอน เพื่อนเชลยอีกคนของเซิร์ลเล่าในภายหลังว่า "หากคุณสามารถจินตนาการถึงสิ่งที่มีน้ำหนักประมาณหินหกก้อน อยู่ในจุดที่กำลังจะตาย และไม่มีคุณลักษณะของสภาพมนุษย์ที่ไม่น่ารังเกียจ นอนนิ่งอยู่กับดินสอและเศษกระดาษ กำลังวาดรูป คุณมีความคิดบางอย่างเกี่ยวกับความแตกต่างของอารมณ์ที่ผู้ชายคนนี้มีจากมนุษย์ธรรมดา"
ภาพวาดเหล่านี้ส่วนใหญ่ปรากฏในหนังสือของเขาใน ค.ศ. 1986 ที่ชื่อโรนัลด์ เซิร์ล: ทูเดอะแควแอนด์แบ็ก, วอร์ดรออิงส์ 1939–1945 โดยในหนังสือ เซิร์ลยังเขียนถึงประสบการณ์ของเขาในฐานะเชลย รวมถึงวันที่เขาตื่นขึ้นมาและพบเพื่อนที่ตายแล้วอยู่ข้างเขาข้างใดข้างหนึ่ง ตลอดจนงูที่มีชีวิตอยู่ข้างใต้ศีรษะของเขา:
คุณไม่สามารถมีประสบการณ์แบบนั้นได้หากปราศจากการกำกับที่เหลือในชีวิตของคุณ ผมคิดว่านั่นเป็นเหตุผลที่ผมไม่เคยออกจากห้องขังเลยจริง ๆ เพราะมันได้ให้ไม้วัดแก่ผมไปตลอดชีวิต... โดยทั่วไปแล้วทุกคนที่เรารักและรู้จัก และเติบโตขึ้นมาก็กลายเป็นปุ๋ยสำหรับไผ่ที่ใกล้ที่สุด
ภาพวาดของเขาอย่างน้อยหนึ่งรูปแสดงอยู่ที่พิพิธภัณฑ์และโบสถ์น้อยชางงี ประเทศสิงคโปร์ แต่ต้นฉบับส่วนใหญ่ของเขาอยู่ในการสะสมถาวรของพิพิธภัณฑ์สงครามจักรวรรดิ ลอนดอน พร้อมกับผลงานของศิลปินเชลยศึกคนอื่น ๆ โดยที่รู้จักกันดีที่สุดคือจอห์น เมนนี, แจ็ก บริดเจอร์ ชาลเกอร์, ฟิลิป เมนินสกี และแอชลีย์ จอร์จ โอลด์
นิตยสาร, หนังสือ และภาพยนตร์

เซิร์ลผลิตผลงานจำนวนมากเป็นพิเศษในช่วงคริสต์ทศวรรษ 1950 รวมถึงภาพวาดสำหรับไลฟ์, ฮอลิเดย์ และพันช์ การ์ตูนของเขาได้ปรากฏในเดอะนิวยอร์กเกอร์, ซันเดย์เอกซเพรส และนิวส์โครนิเคิล เขาได้รวมเล่มหนังสือเซนต์ทรินเนียนเพิ่มเติม ซึ่งอิงจากโรงเรียนของน้องสาวและโรงเรียนสตรีอื่น ๆ ในเคมบริดจ์ ตลอดจนเขาได้ร่วมมือกับเจฟฟรีย์ วิลลันส์ ในหนังสือโมลส์เวิร์ธ (ดาวน์วิธสกูล! เมื่อ ค.ศ. 1953 และ ฮาวทูบีทอปป์ เมื่อ ค.ศ. 1954) และร่วมกับอเล็กซ์ แอตคินสัน ในหนังสือท่องเที่ยว นอกจากโฆษณาและโปสเตอร์แล้ว เซิร์ลยังได้วาดฉากหลังพาดหัวภาพยนตร์เรื่องเดอะแฮปปิเอสต์เดส์ออฟยัวร์ไลฟ์ของซิดนีย์ กิลเลียต และแฟรงก์ ลอนเดอร์
หลังจากย้ายไปปารีสใน ค.ศ. 1961 เขาทำงานมากขึ้นในการรายงานข่าวแก่ไลฟ์กับฮอลิเดย์ และทำงานในการ์ตูนน้อยลง นอกจากนี้ เขายังทำงานในสื่อต่าง ๆ จำนวนมาก และสร้างสรรค์หนังสือ (รวมถึงหนังสือเกี่ยวกับแมวที่มีชื่อเสียงของเขา), ภาพยนตร์แอนิเมชัน และรูปสลักสำหรับเหรียญที่ระลึก ทั้งสำหรับโรงกษาปณ์ฝรั่งเศสและสมาคมเหรียญศิลป์แห่งบริติช นอกจากนี้ เซิร์ลได้ออกแบบภาพยนตร์เป็นจำนวนมาก และใน ค.ศ. 1965 เขาได้เสร็จสิ้นการเปิด, ช่วงระยะหยุดพัก และปิดเครดิตสำหรับภาพยนตร์ตลกเรื่องโธสแมกนิฟิเซนต์เม็นอินแธร์ฟลายอิงแมชชีนส์ รวมถึงภาพยนตร์ ค.ศ. 1969 เรื่องมงเตการ์โลออร์บัสต์! ครั้นใน ค.ศ. 1975 การ์ตูนเรื่องดิกเดดอาย, ออร์ดิวตีดัน ได้รับการเปิดตัว ซึ่งอิงตัวละครและเพลงจากเอชเอ็มเอส พินนาฟอร์
คนทำเหรียญ

เซิร์ลได้ออกแบบเหรียญรางวัลสำหรับผู้แทนใน ค.ศ. 1992 สำหรับเอฟไอดีอีเอ็ม XXIII คองเกรสลอนดอน ซึ่งเป็นภาพครึ่งตัวครึ่งตัวของคนทำเหรียญสมัยฟื้นฟูศิลปวิทยาที่ชื่อปีซาเนลโล และทำโดยโรงกษาปณ์หลวง ส่วนเหรียญรางวัลที่โดดเด่นอื่น ๆ ได้แก่ "เซิร์ลเมื่ออายุเจ็ดสิบปี" (ค.ศ. 1990) และ "แควครบรอบ 50 ปี" (ค.ศ. 1991) ซึ่งเหรียญทั้งสองทำโดยโทมัส ฟัตตอรีนี จำกัด และ "ชาลส์ ดิกคินส์" (ค.ศ. 1983) ที่ทำโดยโรงกษาปณ์เบอร์มิงแฮม
อ่านเพิ่ม

"Ronald Searle: a life in pictures". Steve Bell, The Guardian. 9 March 2010.
"Aged 90, Ronald Searle recalls the bad girls of St Trinian's" เก็บถาวร 2011-06-15 ที่ เวย์แบ็กแมชชีน. Valerie Grove. Times Online. 20 February 2010.
"St Trinian's creator Searle reaches 90" เก็บถาวร 2010-03-05 ที่ เวย์แบ็กแมชชีน. Nicholas Glass. Channel 4 News. 2 March 2010.
Interview on BBC Radio 4, Desert Island Discs, 10 July 2005
1945 illustration – OECD Observer, No 246-247, Dec 2004 – Jan 2005 – (Retrieved 4 January 2012)
Scion of a Noble Line: Interview with Ronald Searle, The Guardian. December 2000.
Article by Harry Mount, The Spectator, 10 March 2010
Der freigezeichnete Gefangene, Wilhelm Platthaus, Frankfurter Allgemeine, 27 February 2010
Ronald Searle in Perspective (1984)
Ronald Searle, intro. by Henning Bock & essay by Paul Dehaye (1978)
แหล่งข้อมูลอื่น

Biography and samples เก็บถาวร 2020-10-25 ที่ เวย์แบ็กแมชชีน
Full bibliography
Ronald Searle & the St. Trinian's Cartoons
Biography; selected bibliography ที่ เวย์แบ็กแมชชีน (เก็บถาวร 28 ตุลาคม 2007)
Ronald Searle in Le Monde
Comiclopedia: Ronald Searle
โรนัลด์ เซิร์ล ที่อินเทอร์เน็ตมูวีเดตาเบส
Cover of the 1947 Christmas edition of the Radio Times, by Searle
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิตาลี  อิสราเอล  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  โครเอเชีย  เนเธอร์แลนด์  โปแลนด์  โปรตุเกส  นครรัฐวาติกัน 
วิชาการ:  CiNii 
ศิลปิน:  RKD Artists  ULAN 
ประชาชน:  Deutsche Biographie  Trove 
อื่น ๆ:  SNAC  IdRef 
อินเดอะจังเกิล – ภาพเหมือนตนเอง ที่ช่องเขาขาด ป่าประเทศไทย เดือนกรกฎาคม ค.ศ. 1943
อินเดอะจังเกิล - การทำงานกับการถาง การเคลียร์หินหลังจากการระเบิด ค.ศ. 1943
โมเดิร์นคลาสสิกตีพิมพ์ภาพวาดเซนต์ทรินเนียนส์ของโรนัลด์ เซิร์ล ใหม่
เหรียญโดยเซิร์ล ในหัวข้อเซิร์ลเมื่ออายุ 70 ปี ที่ทำโดยโทมัส ฟัตตอรีนี จำกัด
โรเบิร์ต วูดโรว์ วิลสัน

บทความนี้เกี่ยวกับโรเบิร์ต วูดโรว์ วิลสัน นักดาราศาสตร์ชาวอเมริกัน สำหรับโทมัส วูดโรว์ วิลสัน ประธานาธิบดีคนที่ 28 แห่งสหรัฐอเมริกา ดูที่ วูดโรว์ วิลสัน
| โรเบิร์ต วูดโรว์ วิลสัน |
| --- | --- |
เกิด:  (1936-01-10) 10 มกราคม ค.ศ. 1936 (88 ปี) ฮิวสตัน  รัฐเท็กซัส,  สหรัฐ
สัญชาติ:  สหรัฐ
ศิษย์เก่า: มหาวิทยาลัยไรซ์
มีชื่อเสียงจาก: การแผ่รังสีไมโครเวฟพื้นหลังของจักรวาล
รางวัล: รางวัลโนเบลสาขาฟิสิกส์ (1978)
อาชีพทางวิทยาศาสตร์
สาขา: ฟิสิกส์
 
โรเบิร์ต วูดโรว์ วิลสัน (อังกฤษ: Robert Woodrow Wilson; เกิด 10 มกราคม ค.ศ. 1936) เป็นนักดาราศาสตร์ชาวอเมริกัน ผู้ได้รับรางวัลโนเบลสาขาฟิสิกส์ร่วมกับ อาร์โน อัลลัน เพนเซียส จากผลงานการค้นพบรังสีไมโครเวฟพื้นหลังของจักรวาล เมื่อปี ค.ศ. 1964
ขณะที่วิลสันและเพนเซียสกำลังทำงานกับจานรับสัญญาณชนิดใหม่ที่ห้องปฏิบัติการเบลล์ ในนิวเจอร์ซีย์ พวกเขาได้พบกับแหล่งกำเนิดคลื่นรบกวนในบรรยากาศที่ไม่สามารถอธิบายได้ หลังจากพยายามตัดแหล่งกำเนิดคลื่นรบกวนที่เป็นไปได้ทั้งหมดแล้ว ในที่สุดพวกเขาจึงสามารถระบุถึงคลื่นไมโครเวฟพื้นหลังได้ ซึ่งส่งผลสำคัญอย่างมากต่อการศึกษาทฤษฎีบิกแบง
โรเบิร์ต รูบิลล่า

โรเบิร์ต รูบิลลาร์ (อังกฤษ: Robert Rubillar) นักมวยสากลชาวฟิลิปปินส์ เกิดที่เมืองมาตี จังหวัดดาเวา สถิติการชก 25 ครั้ง ชนะ 5 เสมอ 2 แพ้ 18
ประวัติ

รูบิลลาขึ้นชกมวยสากลครั้งแรกเมื่อ 17 มิถุนายน พ.ศ. 2543 ชนะคะแนน เจอรร์รี่ เด โลส  ซานโตส จากนั้นขึ้นชกที่ฟิลิปปินส์หลายครั้งมีทั้งแพ้และชนะ รูบิลลาร์มาชกในไทยเมื่อ 29 ตุลาคม พ.ศ. 2547 แพ้น็อค ฟ้าเพชรน้อย ส.จิตรพัฒนา ยก 3 และแพ้คะแนนโอเล่ห์ดง ศักดิ์เสมอชัย จากนั้นได้ชิงแชมป์โลกเยาวชนรุ่นฟลายเวทที่ว่างเมื่อ 2 เมษายน พ.ศ. 2548 แต่เป็นฝ่ายแพ้คะแนน ยอดแสนเก่ง เกียรติมั่งมี ไม่ได้แชมป์ จากนั้น รูบิลลาขึ้นชกที่ฟิลิปปินส์เป็นส่วนใหญ่ และชกแพ้มากกว่าชนะ จน 9 กุมภาพันธ์ พ.ศ. 2551 รูบิลลาร์ขึ้นชกกับ โมนิโก ลอเรนเต้ ซึ่งรูบิลลาร์เป็นฝ่ายแพ้น็อคไปในยกที่ 4  โดยพี่เลี้ยงที่มุมของรูบิลลาขอยอมแพ้ไปอย่างง่ายดาย โดยอ้างว่ารูบิลลาบาดเจ็บที่ไหล่ซ้าย และปวดบริเวณท้อง หลังจากนั้น รูบิลลาร์ขึ้นชกอีกครั้งเดียวเมื่อ 30 พฤศจิกายน พ.ศ. 2551 แพ้น็อค วินเซนต์ ปาลิกเต ยก 7 แล้วหยุดชกไปสองปี กลับมาชกอีกครั้งเมื่อ 30 ตุลาคม พ.ศ. 2553 แต่ก็แพ้น็อค ยันยัน กวนซอน ยก 4  รูบิลลาหยุดชกไปอีก 3 ปี กลับมาชกครั้งล่าสุดเมื่อ 15 มีนาคม พ.ศ. 2556 แพ้น็อค ฟ้าใส ศักดิ์กรีรินทร์ ยก 2
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกเยาวชนรุ่นไลท์ฟลายเวท WBC เมื่อ 25 กุมภาพันธ์ 2548 แพ้คะแนน ยอดแสนเก่ง พ.ชุมโชค ที่ พัทยา
โรเวอร์

โรเวอร์สำรวจดาวอังคารสามตัว; โซเจอร์เนอร์ สปิริต และ ออปเพอร์จูนิที
โรเวอร์ (อังกฤษ: rover) หรือ แพลเน็ตทรีโรเวอร์ (planetary rover)  คือ อุปกรณ์สำรวจอวกาศภาคพื้น (planetary surface exploration device) ที่ได้รับการออกแบบให้เคลื่อนตัวบนภาคพื้นดินของดาวเคราะห์หรือวัตถุทางดาราศาสตร์อื่น ๆ โดยมีทั้งโรเวอร์ที่ออกแบบให้สามารถใช้ขนส่งมนุษย์ได้ หรือในบางกรณีก็เป็นหุ่นยนต์อัตโนมัติ
โรเวอร์โดยทั่วไป มักจะมาถึงพื้นดินของดาวเคราห์ (นอกจากโลก) โดยยานสำรวจอวกาศชนิดลงจอด (lander) และมีภารกิจเพื่อเก็บตัวอย่างชิ้นส่วนฝุ่นหรือหิน ทดสอบ และถ่ายภาพ จัดได้ว่าเป็นอุปกรณ์สำคัญชิ้นหนึ่งในการสำรวจอวกาศ
โรแลนด์ ทีอาร์-808

| โรแลนด์ ทีอาร์-808 |
| --- | --- |

ผู้ผลิต: โรแลนด์
วันที่: 1980–1983
ราคา: $1,195 ดอลลาร์สหรัฐ   £765 ปอนด์สเตอร์ลิง   ¥150,000 เยน
ข้อมูลจำเพาะทางเทคนิค
โพลีโฟนี: 12
ทิมเบรลิตี: 12
ประเภทการสังเคราะห์: แอนะล็อกแบบซับแทรกทีฟ
หน่วยความจำที่เก็บข้อมูล: 32 แพตเทิร์น, จำนวน 768
เอฟเฟกต์: ปรับระดับความดังแต่ละช่อง, ปรับเสียง, แอตเทก, ดีเคย์, และมีปุ่มคุมโทนสำหรับบางเสียง
อินพุต/เอาต์พุต
ลิ่มนิ้ว: 16 คีย์
การควบคุมภายนอก: DIN sync in/out
โรแลนด์ ทีอาร์-808 ริทึมคอมโพสเซอร์ (อังกฤษ: Roland TR-808 Rhythm Composer) หรือเรียกว่า 808 (อ่านว่า เอท-โอ-เอท) เป็นดรัมแมชชีนที่ผลิตโดยโรแลนด์คอร์ปอเรชัน ระหว่างปี ค.ศ. 1980 ถึง ค.ศ. 1983 เป็นหนึ่งในดรัมแมชชีนเครื่องแรกที่อนุญาตให้ผู้ใช้ตั้งโปรแกรมจังหวะได้แทนการใช้แพตเทิร์นพรีเซต ต่างจากคู่แข่งในขณะนั้น Linn LM-1 ราคาแพงกว่า 808 ที่สร้างเสียงโดยใช้การสังเคราะห์แบบแอนะล็อกมากกว่าการแซมเพิล
การเปิดตัวในตอนที่ดนตรีอิเล็กทรอนิกส์ยังไม่กลายเป็นกระแสหลักไม่เวลานั้น 808 ได้รับการวิจารณ์ที่หลากหลายถึงเสียงกลองที่ไม่สมจริงและความล้มเหลวในเชิงพาณิชย์ หลังจากผลิตไปประมาณ 12,000 เครื่อง โรแลนด์ได้หยุดการผลิต 808 หลังจากมีเซมิคอนดักเตอร์เข้ามาทำให้ไม่สามารถเติมสต็อกได้ ทำให้ ทีอาร์-909 รับช่วงต่อ ในปี ค.ศ. 1983
ในช่วงทศวรรษที่ 1980 808 ได้ดึงดูดสาวกในหมู่นักดนตรีใต้ดินในราคาที่จับต้องได้ในตลาดมือสอง ที่ใช้งานง่ายและเสียงที่แปลก โดยเฉพาะอย่างยิ่งเสียงกลองใหญ่ที่ลึก จนกลายเป็นรากฐานที่สำคัญของแนวเพลงอิเล็กทรอนิกส์ เพลงแดนซ์ และฮิปฮอป ที่ได้รับความนิยมในช่วงแรก เช่นเพลง "
แพลนเนตร็อก" (Planet Rock) ของ แอฟริกา แบมบาตา และ โซลโซนิกฟอร์ซ และ "เซ็กชวลฮีลลิง" (Sexual Healing) ของ มาร์วิน เกย์
ต่อมา 808 ถูกใช้มากกว่าดรัมแมชชีนเครื่องอื่น ความนิยมในฮิปฮอปทำให้เป็นหนึ่งในสิ่งประดิษฐ์ที่ทรงอิทธิพลที่สุดในเพลงสมัยนิยม เทียบได้กับผลกระทบของ เฟนเดอร์ สตราโตแคสเตอร์ ในเพลงร็อก เสียงของ 808 รวมอยู่ในซอฟต์แวร์ดนตรี และดรัมแมชชีนสมัยใหม่ที่ได้รับแรงบันดาลใจในการเลียนแบบการสร้างใหม่โดยจากงานที่ไม่มีใบอนุญาต
โรแลนด์ ทีอาร์-909

| ทีอาร์-909 |
| --- | --- |

ผู้ผลิต: โรแลนด์
วันที่: 1983–1985
ราคา: $1,195 ดอลลาร์สหรัฐ   £999 ปอนด์สเตอร์ลิง   ¥189,000 เยน
ข้อมูลจำเพาะทางเทคนิค
โพลีโฟนี: 12 เสียง
ทิมเบรลิตี: โมโนโฟนิก
ออสซิลเลเตอร์: 2
แอลเอฟโอ: 1
ประเภทการสังเคราะห์: แอนะล็อกแบบซับแทรกทีฟ  ดิจิทัลแซมเพิลแบบซับแทรกทีฟ
ฟิลเตอร์: 12/24 เดซิเบล เรโซแนนต์โลว์พาสฟิลเตอร์
ส่วนขยายคีย์บอร์ด: ไม่
เวโลซิตี: ใช่
หน่วยความจำที่เก็บข้อมูล: 96 แทตเทิร์น, 8 เพลง
เอฟเฟกต์: ปรับระดับความดังแต่ละช่อง, ปรับเสียง, แอตเทก, ดีเคย์, และมีปุ่มคุมโทนสำหรับบางเสียง
อินพุต/เอาต์พุต
ลิ่มนิ้ว: 16 คีย์
การควบคุมภายนอก: MIDI In/Out & DIN Sync In
แซมเพิล: 11
โรแลนด์ ทีอาร์-909 ริทึมคอมโพสเซอร์ (อังกฤษ: Roland TR-909 Rhythm Composer) หรือเรียกว่า 909 (อ่านว่า ไนน์-โอ-ไนน์) เป็นดรัมแมชชีนที่ผลิตโดยโรแลนด์คอร์ปอเรชัน เปิดตัวในปี ค.ศ. 1983 ที่รับช่วงจากโรแลนด์ ทีอาร์-808 และเป็นดรัมแมชชีนเครื่องแรกที่ใช้ตัวอย่างเสียง เสียงบางอย่างได้ นอกจากยังเป็นเครื่องดรัมแมชชีนเครื่องแรกที่มีฟังก์ชัน MIDI ทำให้สามารถใช้กับอุปกรณ์อื่นได้ แม้ว่าจะล้มเหลวในยอดการขาย แต่ 909 ก็มีอิทธิพลต่อการพัฒนาแนวดนตรีอิเล็กทรอนิกส์แดนซ์ เช่น เทคโน เฮาส์ และแอซิด
โรเบิร์ต เรดฟอร์ด

| โรเบิร์ต เรดฟอร์ด |
| --- | --- |

สารนิเทศภูมิหลัง
เกิด:  (1936-08-18) 18 สิงหาคม ค.ศ. 1936 (88 ปี) ชาลส์ โรเบิร์ต เรดฟอร์ด จูเนียร์
คู่สมรส: โลล่า ฌอง แวน แวเกเนน (1958-1985)
อาชีพ: นักแสดง,ผู้กำกับ
รางวัล
ออสการ์: ผู้กำกับภาพยนตร์ยอดเยี่ยม  1980 เส้นทางมนุษย์  รางวัลออสการ์เกียรติยศ   2002 ผู้มีผลงานโดดเด่นในวงการบันเทิง
ลูกโลกทองคำ: นักแสดงชายหน้าใหม่ยอดเยี่ยม  1966 Inside Daisy Clover  ผู้กำกับภาพยนตร์ยอดเยี่ยม  1981 เส้นทางมนุษย์  รางวัลเซซิล บี เดอมิลล์  1994 ผู้มีผลงานโดดเด่นในวงการบันเทิง
แบฟตา: นักแสดงนำชายยอดเยี่ยม  1969 สองสิงห์ชาติไอ้เสือ ; Downhill Racer ; Tell Them Willie Boy Is Here
ชาลส์ โรเบิร์ต เรดฟอร์ด จูเนียร์ (อังกฤษ: Charles Robert Redford Jr., เกิดเมื่อวันที่ 18 สิงหาคม ค.ศ. 1936)  เป็นนักแสดง, ผู้กำกับภาพยนตร์ และนักเคลื่อนไหวชาวอเมริกัน ได้รับการยอมรับให้เป็นหนึ่งในนักแสดงชายที่ประสบความสำเร็จอย่างสูงในวงการภาพยนตร์ฮอลลีวูด โดยเคยได้รับรางวัลใหญ่อย่างรางวัลออสการ์, รางวัลลูกโลกทองคำ, รางวัลแบฟตา รวมถึงเหรียญอิสรภาพประธานาธิบดี อีกทั้งยังยังเป็นที่รู้จักในฐานะผู้ให้การสนับสนุนภาพยนตร์อิสระ โดยเป็นผู้ก่อตั้ง สถาบันซันแดนซ์ ซึ่งเป็นผู้จัดงานเทศกาลภาพยนตร์ซันแดนซ์ ขึ้นในปี ค.ศ. 1981 โดย นิตยสารไทม์ ได้เคยจัดอันดับให้เขาอยู่ใน 100 บุคคลที่ทรงอิทธิพลที่สุดของโลก (ไทม์ 100) ในปี ค.ศ. 2014
โรเบิร์ต รอดริเกซ

| โรเบิร์ต รอดริเกซ |
| --- | --- |
ในปี ค.ศ. 2007
สารนิเทศภูมิหลัง
เกิด:  (1968-06-20) 20 มิถุนายน ค.ศ. 1968 (56 ปี)
คู่สมรส: อลิซาเบธ อเวลลาน (ค.ศ. 1990–ค.ศ. 2006)
อาชีพ: ผู้กำกับภาพยนตร์, นักเขียนบทภาพยนตร์, ผู้อำนวยการสร้างภาพยนตร์, ผู้กำกับภาพ
ปีที่แสดง: ค.ศ. 1992-ปัจจุบัน
ฐานข้อมูล
IMDb
โรเบิร์ต รอดริเกซ (อังกฤษ: Robert Rodriguez) ผู้กำกับภาพยนตร์, ผู้อำนวยการสร้างภาพยนตร์, นักเขียนบทภาพยนตร์, ผู้กำกับภาพที่มีชื่อเสียงระดับโลก เคียงคู่กับเควนติน ทาแรนติโน‎ ซึ่งทั้งคู่มักจะมีผลงานร่วมกันเสมอ
รอดริเกซมีชื่อเต็มว่า โรเบิร์ต แอนโทนีโอ รอดริเกซ (Robert Anthony Rodriguez) เกิดเมื่อวันที่ 20 มิถุนายน ค.ศ. 1968 ที่แซนแอนโทนีโอ รัฐเท็กซัส ในครอบครัวชาวอเมริกันเม็กซิกัน มีความสนใจในศาสตร์ด้านภาพยนตร์มาตั้งแต่อายุ 11 ขวบ โดยใช้เวลาหมดไปกับการสร้างการ์ตูนและภาพยนตร์ด้วยตนเอง พร้อมกับชมกันเองและวิจารณ์กันในครอบครัว
รอดริเกซได้โอกาสกำกับภาพยนตร์ด้วยตนเองจริง ๆ เรื่องแรก ในปี ค.ศ. 1991 คือ เรื่อง El Mariachi เป็นภาพยนตร์แอ๊คชั่นสัญชาติเม็กซิกัน ซึ่งภาพยนตร์ประสบความสำเร็จเป็นอย่างดี  จนกระทั่งมีการสร้างใหม่โดยฮอลลีวู้ดในปี ค.ศ. 1995 กับเรื่อง Desperado นำแสดงโดย แอนโทนีโอ บันเดรัส จากนั้นในปีถัดมา กับเรื่อง From Dusk till Dawn ที่นำแสดงโดย จอร์จ คลูนีย์ และทาแรนติโน ทำให้รอดริเกซมีชื่อเสียงขึ้นมา
ภาพยนตร์จากการสร้างของรอดริเกซได้รับการยกย่องว่าเป็น ภาพยนตร์ทุนต่ำที่ดูสนุก ตื่นเต้น และเต็มไปด้วยอารมณ์ขันแบบร้าย ๆ ในรูปแบบของภาพยนตร์อิสระเช่นเดียวกับภาพยนตร์ของทาแรนติโน
นอกจากนี้แล้ว รอดริเกซยังได้กำกับภาพยนตร์ในแนวอื่นด้วย อาทิ The Faculty, Spy Kids และSpy Kids 4: All the Time in the World เป็นต้น
ผลงานด้านการแสดง

El Mariachi (1992)
Roadracers (1994)
Desperado (1995)
Four Rooms (1995)
From Dusk till Dawn (1996)
The Faculty (1998)
Spy Kids (2001)
Spy Kids 2: The Island of Lost Dreams (2002)
Spy Kids 3-D: Game Over (2003)
Once Upon a Time in Mexico (2003)
The Adventures of Sharkboy and Lavagirl (2005)
Sin City (2005)
Planet Terror (2007)
Shorts (2009)
Machete (2010)
Spy Kids: All the Time in the World (2011)
Machete Kills (2013)
Sin City: A Dame to Kill For (2014)
Alita: Battle Angel (2018)
แหล่งข้อมูลอื่น

โรเบิร์ต รอดริเกซ ที่อินเทอร์เน็ตมูวีเดตาเบส
เว็บไซต์ส่วนตัว (อังกฤษ)
โรแลนด์คอร์ปอเรชัน

| --- | --- |

ประเภท: บริษัทจำกัด, แต่เดิมบริษัทร่วมทุน
การซื้อขาย: แต่เดิม TYO: 7944
ISIN: JP3983400007 
อุตสาหกรรม: อิเล็กทรอนิกส์
ก่อตั้ง: 18 เมษายน 1972; 52 ปีก่อน (1972-04-18) โอซากะ ญี่ปุ่น
สำนักงานใหญ่: ฮามามัตสึ จังหวัดชิซูโอกะ, ญี่ปุ่น
บุคลากรหลัก: อิกูทาโร กาเกฮาชิ, จุนอิจิ มิกิ
ผลิตภัณฑ์: เครื่องดนตรีอิเล็กทรอนิกส์ ซินธิไซเซอร์ เปียโนดิจิตอล กลองไฟฟ้า กีตาร์แอมป์ กีตาร์ซินธิไซเซอร์ กลุ่มเอฟเฟกต์ เครื่องผสมสัญญาณเสียง เครื่องบันทึกเสียงดิจิทัล ดีเจคอมโทรลเลอร์ วิชันมิกเซอร์
พนักงาน: 3,060 (2013)
เว็บไซต์: roland.com
โรแลนด์คอร์ปอเรชัน (อังกฤษ: Roland Corporation, ญี่ปุ่น: ローランド株式会社; โรมาจิ: Rōrando Kabushiki Kaisha) เป็นบริษัทจากญี่ปุ่น ผู้ผลิตเครื่องดนตรีอิเล็กทรอนิกส์อุปกรณ์อิเล็กทรอนิกส์และซอฟต์แวร์ ถูกต่อตั้งในวันที่ 18 เมษายน ค.ศ. 1972 ในปี 2005 สำนักงานใหญ่ของโรแลนด์ ได้ย้ายไปที่ฮามามัตสึ จังหวัดชิซูโอกะ มีโรงงานในไต้หวัน ญี่ปุ่น และสหรัฐอเมริกา ในวันที่ 31 มีนาคม ปี 2010 มีพนักงาน 2,699 คน ในปี 2014 โรแลนด์ได้เข้ามาซื้อกิจการมาเป็นของตนแล้วโดยซ๊อีโอ จุนอิจิ มิกิ ที่สนับสนุนโดย Taiyo Pacific Partners
โรแลนด์ผลิตเครื่องดนตรีมากมายที่ส่งผลกระทบในเพลงสมัยนิยม เช่น ซินธิไซเซอร์ จูโน-106  เบสซินธิไซเซอร์ ทีบี-303 และดรัมแมชชีน ทีอาร์-808 และ ทีอาร์-909 โรแลนด์ยังได้พัฒนาเครื่องดนตรีที่ใช้ MIDI ที่ได้สร้างมาตรฐานให้กับหลายบริษัทที่ผลิตเครื่องดนตรีอิเล็กทรอนิกส์ ในเวลาเดียวกัน
ในปี 2016 นิตยสาร Fact ได้เขียนเกียวกับโรแลนด์ว่า "สามารถทำดนตรีอิเล็กทรอนิกส์ให้เป็นรูปร่างได้มากกว่าบริษัทอื่น"
โรเบิร์ต บอยล์

| ดิออนะระเบิล โรเบิร์ต บอยล์ |
| --- | --- |
โรเบิร์ต บอยล์ (1627–91)
เกิด: 25 มกราคม ค.ศ. 1627 ลิสมอร์, เคาน์ตี วอเทอร์ฟอร์ด, ไอร์แลนด์
เสียชีวิต: 31 ธันวาคม 1691 (อายุ 64) ลอนดอน, อังกฤษ
สัญชาติ: ไอริช
ศิษย์เก่า: วิทยาลัยอีตัน
มีชื่อเสียงจาก: กฎของบอยล์
รางวัล: ภาคีสมาชิกราชสมาคมแห่งลอนดอน
อาชีพทางวิทยาศาสตร์
สาขา: ฟิสิกส์, เคมี
ลูกศิษย์ที่มีชื่อเสียง: โรเบิร์ต ฮุก
มีอิทธิพลต่อ:   โรเบิร์ต แคริว  กาลิเลโอ กาลิเลอี  ออตโต ฟอน กูริค  ฟรานซิส เบคอน  เอวานเจลิสตา โตร์ริเชลลี  เลดี้ แรนเนอลาจ์ 
ได้รับอิทธิพลจาก: ไอแซก นิวตัน
 
โรเบิร์ต บอยล์ (อังกฤษ: Robert Boyle; FRS; 25 มกราคม ค.ศ. 1627 – 31 ธันวาคม ค.ศ. 1691) เป็นชาวแองโกล-ไอริช เป็นนักปรัชญาธรรมชาติ นักเคมี นักฟิสิกส์ และนักประดิษฐ์ในช่วงคริสต์ศตวรรษที่ 17 ผลงานที่โดดเด่นของบอยล์คือ เป็นผู้คิดค้นกฎของบอยล์ ซึงอธิบายว่า ความสัมพันธ์เชิงสัดส่วนจะผกผันระหว่างความดันสัมบูรณ์และปริมาตรของก๊าซ ถ้าอุณหภูมิถูกทำให้คงที่ภายในระบบปิด (ทางฟิสิกส์)
ชีวประวัติ

โรเบิร์ต บอยล์เกิดที่ปราสาทลิสมอร์ เคานตี้วอเตอร์ฟอร์ด ประเทศไอร์แลนด์ เมื่อวันที่ 25 มกราคม พ.ศ. 2170 เป็นบุตรคนที่ 7 ในครอบครัวที่มีฐานะดี บิดาชื่อริชาร์ด บอยล์ มีฐานะร่ำรวยที่สุดของอังกฤษในสมัยนั้น [ต้องการอ้างอิง] และมีฐานันดรศักดิ์สูง คือ เอิร์กแห่งคอร์ก (Eark fo Cork) บิดาเป็นคนที่เลี้ยงดูบุตรอย่างเข้มงวดมาก ในตอนเด็กบอยล์มีความจำที่ดีมาก สามารถสนทนาภาษาละตินและฝรั่งเศสได้อย่างคล่องแคล่วตั้งแต่อายุ 8 ขวบ บิดาจึงส่งไปเรียนที่วิทยาลัยอีตัน และบอยล์ก็เรียนหนังสือเก่ง   เมื่ออายุ 11 ขวบ บอยล์ถูกส่งไปเรียนต่อที่กรุงเจนีวา ประเทศสวิตเซอร์แลนด์และใช้เวลาเรียนกับการเดินทาง เพื่อเพิ่มประสบการณ์ชีวิตในยุโรปนาน 6 ปี จึงเดินทางกลับเพราะได้ข่าวบิดาเสียชีวิตและครอบครัวกำลังแตกแยก เนื่องจากพี่น้องบางคนสนับสนุนกษัตริย์และบางคนสนับสนุน โอลิเวอร์ ครอมเวลล์ (Oliver Cromwell) เมื่อกลับถึงอังกฤษ บอยล์เดินทางไปพำนักที่คฤหาสน์สตอลบริดจ์ในดอร์เซต ครั้นเมื่อพี่ชายชื่อโรเจอร์ และพี่สาว เลดี้ แรนเนอลาจ์ (Lady Ranelagh) เห็นบอยล์มีความสามารถทางภาษาจึงสนับสนุนให้เขาลองทำงานด้านวรรรกรรมกับกวี จอห์น มิลตัน แต่โดยไม่รู้สึกตื่นเต้นหรือสนุก จึงหันไปสนใจวิชาเกษตรศาสตร์และเบนความสนใจไปทางด้านแพทยศาสตร์ จน
กระทั่งวันหนึ่งบอยล์ได้ไปซื้อยาที่ร้านขายยาและเภสัชกรจ่ายยาผิดทำให้บอยล์ล้มป่วย การไม่สบายครั้งนั้นทำให้เขาหันมาสนใจธรรมชาติของสารอย่างจริงจัง เมื่อบอยล์อายุ 18 ปี ที่ Gresham College ในลอนดอนมีแพทย์นักวิทยาศาสตร์ นักคณิตศาสตร์ นักปรัชญา นักอุตสาหกรรม มาประชุมพบปะกัน อย่างสม่ำเสมอ เพื่อฟังการบรรยายความรู้วิทยาศาสตร์ของกาลิเลโอ โคเปอร์นิคัส และเบคอน เรื่องต่าง ๆ ที่มีเนื้อหา ดาราศาสตร์ ฟิสิกส์ แพทย์ ฯลฯ และบอยล์ก็เดินทางมาประชุมด้วยในปี พ.ศ. 2193 สมาชิกหลายคนของสมาคมได้ย้ายถิ่นฐานไปตั้งรกรากที่เมืองออกซฟอร์ดนานถึง 14 ปี เพราะเป็นที่มีปราชญ์หลายคน เช่น จอห์น วอลลิส (John Wallis) คริสโตเฟอร์ เรน และโรเบิร์ต ฮุก จนกระทั่งวันที่ 28 พฤศจิกายน พ.ศ. 2203 สมาชิก 12 คน ของสมาคม รวมทั้งบอยล์ก็ร่วมกันจัดตั้งสมาคมวิชาการ ชื่อ วิทยาลัยเพื่อการส่งเสริมการเรียนรู้การทดลองคณิตศาตร์และฟิสิกส์  ซึ่งต่อมาก็เปลี่ยนชื่อเป็น ราชสมาคมแห่งลอนดอน (Royal Society of London) และได้รับการรับรองอย่างถูกกฎหมายในปี พ.ศ. 2205 สมาคมเป็นสมาคมวิทยาศาตร์แห่งแรกของโลกที่ยังดำรงสถานภาพอยู่ได้จนทุกวันนี้
ขณะอยู่ที่ออกซฟอร์ด บอยล์ได้อ่านตำราวิทยาศาสตร์ของเบคอนและกาลิเลโอ และหนังสือ Principles of Philosophy ของเรอเน เดการ์ต ความคิดของปราชญ์เหล่านี้เข้ามามีอิทธิพลต่อวิธีคิดของบอยล์ในภายหลังมาก เมื่อบอยล์อ่านผลการทดลองของ เอวานเจลิสตา โตร์ริเชลลี (Evangelista Torricelli) เมื่อปี พ.ศ. 2187 เรื่องความดันปรอทในหลอดแก้วคว่ำ เขารู้สึกสนใจประเด็นที่เตอร์รีเชลลีอ้างว่าบริเวณเหนือปรอทมีสุญญากาศตามรูปแบบที่ออตโต ฟอน กูริค (Otto von Guericke) เคยสร้างไว้ ความสามารถในการทำอปกรณ์ของฮุกช่วยให้บอยล์พบว่า เสียงต้องการอากาศในการเคลื่อนที่ เพราะเขาได้ยินเสียง ลูกตุ้มกว่งแผ่วลงๆ เวลาอากาศถูกสูบออกจากขวดแก้วที่บรรจุเทียนไขที่กำลังลุกไหม้จนหมด เทียนไขจะดับ ส่วนนกและแมวที่อยู่ในภาชนะที่สูบอากาศออกจนหมดก็จะตาย บอยล์จึงสรุปได้ว่าอากาศคือองค์ประกอบสำคัญสำหรับการสันดาปและสำหรับการหายใจของสิ่งมีชีวิตในปี พ.ศ. 2204
แม้งานวิจัยส่วนใหญ่ของบอยล์จะมีรากฐานอยู่กับวิชาเล่นแร่แปรธาตุแบบดั้งเดิม แต่ปัจจุบันเขาได้รับยกย่องให้เป็นนักเคมียุคใหม่คนแรก เป็นหนึ่งในผู้ก่อตั้งเคมีแห่งยุคใหม่
แหล่งข้อมูลอื่น

จาก​อดีต โรเบิร์ต บอยล์ (ไทย)
Robert Boyle and Robert Hooke เก็บถาวร 2007-09-26 ที่ เวย์แบ็กแมชชีน
Readable versions of Excellence of the mechanical hypothesis and Origin of forms and qualities
Robert Boyle Project, Birkbeck, University of London
The Boyle's Educational Foundation เก็บถาวร 2009-01-20 ที่ เวย์แบ็กแมชชีน
Summary juxtaposition of Boyle's The Sceptical Chymist and his The Christian Virtuoso
The Relationship between Science and Scripture in the Thought of Robert Boyle
Robert Boyle and His Alchemical Quest : Including Boyle's "Lost" Dialogue on the Transmutation of Metals, Princeton University Press, 1998, ISBN 0-691-05082-1
โรเบิร์ต ก็อดเดิร์ด

| โรเบิร์ต ก็อดเดิร์ด |
| --- | --- |

เกิด: 5 ตุลาคม ค.ศ. 1882 แมสซาชูเสตต์ สหรัฐอเมริกา
เสียชีวิต: 10 สิงหาคม ค.ศ. 1945 แมรีแลนด์ สหรัฐอเมริกา
สัญชาติ: อเมริกัน
อาชีพ: นักวิทยาศาสตร์ อาจารย์
มีชื่อเสียงจาก: บิดาแห่งวิทยาการจรวดและการสำรวจอวกาศ
โรเบิร์ต ฮัทชิงส์ ก็อดเดิร์ด (อังกฤษ: Robert Hutchings Goddard, Ph.D.; 5 ตุลาคม ค.ศ. 1882 - 10 สิงหาคม ค.ศ. 1945) เป็นอาจารย์และนักวิทยาศาสตร์ชาวอเมริกันที่ริเริ่มการค้นคว้าจรวดที่ใช้เชื้อเพลิงเหลวในการควบคุม เขายิงจรวดลำแรกของโลกที่ใช้เชื้อเพลิงเหลวเมื่อวันที่ 16 มีนาคม ค.ศ. 1926 จากนั้นระหว่างปี ค.ศ. 1930-1935 เขาทดสอบยิงจรวดหลายลำที่ทำความเร็วได้สูงสุดถึง 885 กิโลเมตร/ชั่วโมง (550 ไมล์ต่อชั่วโมง) งานของเขานับเป็นการปฏิวัติในวงการสำรวจอวกาศ แต่ทฤษฎีของเขามักถูกเยาะเย้ยถากถางและได้รับการสนับสนุนค่อนข้างน้อย ต่อมาในภายหลังเขาจึงได้รับยกย่องให้เป็นหนึ่งในสามของบิดาแห่งวิทยาการจรวด